SUTARTIS

PĖSČIŲJŲ TAKŲ ĮRENGIMO DARBAI

2025 m.              mėn.
Anykščiai


Aukštaitijos saugomų teritorijų direkcija, įstaigos kodas 306108968, adresas: J. Biliūno g. 55, Anykščiai (toliau – Užsakovas), atstovaujama direktorės Adrijos Gasiliauskienės, veikiančios pagal Aukštaitijos saugomų teritorijų direkcijos nuostatus, ir 
Juridinio asmens forma ir pavadinimas, Įmonės kodas ......., buveinės adresas: ...... (toliau – Vykdytojas), atstovaujama direktoriaus Vardas Pavardė, veikiančio pagal įstatus, toliau kartu vadinamos Šalimis, o kiekvienas atskirai Šalimi sudarė šią sutartį (toliau – Sutartis):

I. BENDROSIOS NUOSTATOS

1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse ir Lietuvos Respublikos viešųjų pirkimų įstatyme.
2. Sutartis sudaroma, vadovaujantis Aukštaitijos saugomų teritorijų direkcijos, VP paraiškos Nr. VPPR-......... pagrindu atlikto mažos vertės skelbiamos apklausos pirkimo, vykdyto per CVP IS, pirkimo ID ...........  rezultatais.
3. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu ir kitais teisės aktais.

II. SUTARTIES OBJEKTAS

4. Sutarties objektas: Pėsčiųjų takų įrengimo darbai (BVŽP kodas 45213316-1) (toliau – Darbai). Darbų detalizacija nurodyta sutarties priede Nr.1 – Techninėje specifikacijoje. 
5. Šioje sutartyje nustatytomis sąlygomis Vykdytojas įsipareigoja tinkamai, kokybiškai ir laiku atlikti sutartus Darbus, o Užsakovas – visiškai ir laiku apmokėti už tinkamai atliktus Darbus. 

III. SUTARTIES KAINA

6. Sutarties vertė ........... Eur be PVM (.......... be PVM) ir .......... Eur su PVM (............... su PVM). Į šią sumą įtraukti visi Sutarties pasirašymo dieną galiojantys mokesčiai ir visos kitos darbams atlikti reikalingos išlaidos.
7. Sutarties vertė yra esminė Sutarties sąlyga ir negali būti keičiama visą Sutarties vykdymo laikotarpį.

IV. ŠALIŲ TEISĖS IR PAREIGOS

8. Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą. Jeigu kyla konfliktų, trukdančių tinkamai įvykdyti Sutartį, kiekviena Šalis privalo imtis visų nuo jos priklausančių priemonių toms kliūtims pašalinti. Šalis, kuri šios pareigos neįvykdo, praranda teisę į nuostolių, padarytų dėl atitinkamų kliūčių nepašalinimo, atlyginimą.
8.1.  Užsakovas įsipareigoja:
8.1.1. per 5 darbo dienas nuo Vykdytojo pranešimo apie darbų atlikimą gavimo dienos patikrinti, ar darbai atlikti tinkamai, nepažeistos sutartinės prievolės. Nesant pretenzijų dėl atliktų darbų - pasirašyti Vykdytojo pateiktą darbų priėmimo-perdavimo aktą;
8.1.2. Sutarties V skyriuje nustatyta tvarka sumokėti už faktiškai, tinkamai, kokybiškai ir laiku atliktus darbus.
8.2. Užsakovo teisės:
8.2.1. bet kuriuo metu tikrinti darbų atlikimo eigą ir kokybę, nesikišant į Vykdytojo ūkinę komercinę veiklą;
8.2.2. Nutraukti Sutartį ir reikalauti atlyginti patirtus nuostolius, jeigu Vykdytojas nepradeda vykdyti Sutarties ir tampa akivaizdu, kad darbų Sutartyje nustatytu terminu atlikti nespės;
8.2.3. Darbų atlikimo metu nustačius, kad atliekamų darbų kokybė neatitinka Sutarties reikalavimų, arba kai yra akivaizdu, kad Darbai nebus visiškai atlikti iki Sutartyje nustatyto termino pabaigos, raštu pakviesti Vykdytojo įgaliotą atstovą ir surašyti dvišalį aktą, jame nurodant nustatytus Darbų defektus, laiku neatliktų Darbų mastą, nustatant Vykdytojui protingą terminą trūkumams pašalinti, o jeigu Vykdytojo atstovas neatvyksta, arba Vykdytojas per nustatytą terminą nustatytų trūkumų nepašalina – surašyti vienašalį aktą, nutraukti Sutartį ir reikalauti atlyginti nuostolius.
8.3. Vykdytojas įsipareigoja:
8.3.1. Atlikti darbus iki 2025 m. gruodžio 14 d. ir perduoti darbų rezultatą Užsakovui.
8.3.2. Darbus atlikti savo pastangomis, priemonėmis ir medžiagomis. Lietuvos Respublikos įstatymų numatytais atvejais Vykdytojas atlieka darbus tik turint nustatyta tvarka išduotą leidimą.
8.3.3. Atsakyti už saugos darbe organizavimą ir laikymąsi darbo vietoje, prisiimti visą juridinę ir materialinę atsakomybę įvykus nelaimingam atsitikimui.
8.4. Vykdytojo teisės:
8.4.1. gauti apmokėjimą už atliktus darbus su sąlyga, kad jis tinkamai, kokybiškai ir laiku juos atliko.
8.4.2. laiku įspėti Užsakovą, jei yra kitų nuo Vykdytojo nepriklausančių aplinkybių, sudarančių grėsmę atliekamų darbų kokybei ar jų atlikimo terminui.

V. ATSISKAITYMŲ IR MOKĖJIMŲ TVARKA

9. Už tinkamai, kokybiškai ir laiku atliktus darbus Užsakovas privalo atsiskaityti su Vykdytoju mokėjimo pavedimu į šioje Sutartyje nurodytą Vykdytojo banko sąskaitą. Vykdytojas privalo raštu informuoti Užsakovą apie banko sąskaitos pakeitimus. Mokėjimai atliekami eurais. 
10. Vykdytojui atlikus Darbus ir Šalims pasirašius Vykdytojo pateiktą šių Darbų priėmimo-perdavimo aktą (2 egzempliorius), Vykdytojas pateikia Užsakovui sąskaitą faktūrą už atliktus darbus, o Užsakovas atsiskaito už darbus Sutarties 11 punkte nustatyta tvarka. Sąskaita faktūra pateikiama naudojantis informacine sistema SABIS (Sąskaitų administravimo bendroji informacinė sistema https://sabis.nbfc.lt/ ).
11. Už atliktus darbus Užsakovas privalo visiškai atsiskaityti per 30 dienų nuo sąskaitos faktūros patvirtinimo momento.
12. Avansinis mokėjimas nenumatytas.

VI. SUTARTIES GALIOJIMAS, VYKDYMAS, VYKDYMO TERMINAI

13. [bookmark: _Hlk214616710]Sutartis įsigalioja nuo momento, kai Šalys ją pasirašo. Sutartis galioja iki visiško Sutartyje numatytų įsipareigojimų įvykdymo, bet ne ilgiau nei iki termino, nurodyto Techninėje specifikacijoje (Sutarties priedas Nr. 1). Ji gali būti nutraukta teismo sprendimu ar Lietuvos Respublikoje galiojančiuose teisės aktuose ar šioje Sutartyje nustatytais atvejais.
14. Darbų pradžia laikoma diena, kai Vykdytojas iš Užsakovo pagal priėmimo-perdavimo aktą perima statybvietę.
15. [bookmark: _Hlk24358159]Užsakovas įsipareigoja ne vėliau kaip per 5 darbo dienas nuo Sutarties įsigaliojimo dienos (Sutarties 13 punktas) perduoti Vykdytojui statybvietę. 
16. Darbų pabaiga laikoma:
16.1. Kai užbaigti visi techninėje užduotyje numatyti statybos darbai, kai ištaisyti defektai (jei reikia).
16.2. Vykdytojas darbų perdavimo-priėmimo aktu perduoda Darbus, o Užsakovas juos priima.
16.3. Darbai turi būti atlikti iki 2025 m. gruodžio 14 d. Šis terminas skaičiuojamas nuo Darbų pradžios (14 punktas) iki statinio statybos pabaigos (16.2 punktas).

VII. ŠALIŲ ATSAKOMYBĖ

17. Jei Vykdytojas neatlieka darbų iki Sutartyje nustatyto termino, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % (dviejų šimtųjų proc.) delspinigius nuo Sutarties vertės už kiekvieną uždelstą kalendorinę dieną.
18. Jei Užsakovas dėl savo kaltės neatlieka apmokėjimo Sutartyje nurodytais terminais, Vykdytojui raštu pareikalavus, Užsakovas moka 0,02 % (dviejų šimtųjų proc.) delspinigius nuo neapmokėtos sumos už atliktus darbus už kiekvieną uždelstą kalendorinę dieną.
19. Jei Užsakovas įgijo teisę reikalauti delspinigių, jis turi raštu įspėti Vykdytoją.
20. Jei sutartiniai įsipareigojimai dėl Vykdytojo kaltės neįvykdomi iki Sutarties 8.3.1 punkte nurodyto termino pabaigos arba Techninės specifikacijos (Sutarties priedas Nr. 1) 6 punkte nurodyto termino pabaigos, taip pat Vykdytojui atsisakius vykdyti Darbus Sutarties vykdymo metu arba Sutartis nutraukiama dėl Vykdytojo kaltės padaryto esminio Sutarties pažeidimo, vadovaujantis CK 6.217 straipsnio ir Sutarties nuostatomis, Vykdytojas privalo sumokėti Užsakovui 5 proc. Sutarties be PVM kainos dydžio baudą. 
21. Bauda apima Sutarties 19 punkte nurodytus delspinigius, paskaičiuotus iki baudos paskaičiavimo dienos. 
22. Baudą (delspinigius) Vykdytojas privalo sumokėti per 5 darbo dienas, nuo Užsakovo pranešimo apie priskaičiuotą baudą (delspinigius) gavimo dienos. Baudos (delspinigių) sumokėjimas neatleidžia Vykdytojo nuo Sutarties įsipareigojimų vykdymo.
23. Atliktiems darbams taikomas 24 mėnesių garantinis laikotarpis nuo darbų priėmimo-perdavimo akto pasirašymo dienos.

VIII. SUTARTIES NUTRAUKIMAS

24. Jei viena iš Šalių nevykdo sutartinių įsipareigojimų ir tai yra esminis sutarties pažeidimas, kita Šalis gali vienašališkai nutraukti Sutartį, įspėjusi kitą Šalį raštu prieš 14 (keturiolika) kalendorinių dienų pateikusi pagrįstus motyvus. Esminis sutarties pažeidimas turi būti suprantamas ir pagal Lietuvos respublikos civilinio kodekso 6.217 straipsnio 2 dalies kriterijus. 
25. Užsakovas, įspėjęs Vykdytoją prieš 14 (keturiolika) kalendorinių dienų, gali nutraukti Sutartį šiais atvejais:
25.1. kai Vykdytojas perleidžia Sutartį trečiajai šaliai be Užsakovo sutikimo;
25.2. kai Vykdytojas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
25.3. Darbai netinkamos kokybės, t. y. atlikti darbai neatitinka Sutarties reikalavimų, kai Darbų trūkumai neištaisomi per Užsakovo nustatytą protingą terminą;
26. Sutartis gali būti nutraukta Šalių susitarimu.
27. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties neįvykdymo, bei netesybų. 


IX. NENUGALIMA JĖGA

28. Nei viena Sutarties Šalis nėra laikoma pažeidusia Sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure), atsiradusios po Sutarties įsigaliojimo dienos.
29.  Atsiradus nenugalimai jėgai arba esant kitoms aplinkybėms, kurios nepriklauso nuo Šalių valios, pagal Lietuvos Respublikos Civilinio kodekso 6.212 str., ir 6.253 str., Šalis, kuri dėl nenugalimos jėgos negali vykdyti prisiimtų įsipareigojimų, privalo nedelsiant, bet ne vėliau kaip per 3 (tris) darbo dienas apie tai informuoti kitą Šalį raštu. Jei Šalis neinformuos kitos Šalies, bus laikoma, kad tokių aplinkybių nebuvo. Esant tokioms aplinkybėms, šios Sutarties vykdymo terminas pratęsiamas tiek, kiek tęsiasi šios aplinkybės. Šalis pranešime apie nenugalimos jėgos aplinkybes turi pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Nedelsdama, bet ne vėliau kaip per 3 (tris) darbo dienas nuo įsipareigojimų nevykdymo pagrindo išnykimo, Šalis raštu informuoja kitą Šalį apie įsipareigojimų nevykdymo pagrindo išnykimą.

X. GINČŲ SPRENDIMAS

30. Ginčai tarp Sutarties Šalių sprendžiami draugišku tarpusavio susitarimu ar derybų būdu, o nepavykus išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.


XI. TEISIŲ IR PAREIGŲ PERLEIDIMAS

31. Nė viena Šalis neturi teisės perleisti visų arba dalies teisių ir/ar pareigų pagal šią Sutartį jokiam trečiajam asmeniui be išankstinio kitos Šalies sutikimo.
32. Užsakovui turi būti nedelsiant pranešta apie bet kokius esminius Vykdytojui asmens (pvz. restruktūrizacija, veiklos sustabdymas, panaikinimas ir pan.) pasikeitimus, patvirtinant, kad prielaidos, būtinos Sutarčiai įvykdyti, nenustojo galioti. 


XII. BAIGIAMOSIOS NUOSTATOS

33. Sutarties vykdymui nurodomi šie Užsakovo ir Vykdytojo kontaktiniai asmenys:
33.1. Užsakovo kontaktinis asmuo atsakingas už sutarties vykdymą, įgyvendinimo priežiūrą, atliktų darbų priėmimo-perdavimo aktų pasirašymą ir ryšiams su Vykdytoju palaikyti - Aukštaitijos saugomų teritorijų direkcijos Biržų regioninio parko grupės patarėjas Kęstutis Baronas, tel. +370 687 58343, el. paštas: kestutis.baronas@saugoma.lt;
33.2. [bookmark: _Hlk213422422]Vykdytojo atsakingas asmuo už sutarties vykdymą, įgyvendinimo priežiūrą, atliktų darbų priėmimo-perdavimo aktų pasirašymą ir ryšiams su Užsakovu palaikyti –
Pareigos, Vardas Pavardė, tel. +370 ……., el. p.  …………..
34. Visi Sutarties priedai yra neatskiriama šios Sutarties dalis. Sutarties pakeitimai ir papildymai, darbų priėmimo-perdavimo aktai galioja tik tuomet, jei yra patvirtinti visų Sutarties Šalių parašais:
34.1. Priedas Nr. 1 Darbų techninė specifikacija, 4 lapai.
34.2. Priedas Nr. 2 Vykdytojo pasiūlymas,   .......lapai.
37. Visi Sutartyje neaptarti klausimai sprendžiami vadovaujantis Lietuvos Respublikoje galiojančiais teisės aktais.
38. Sutarties Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią.
39. Sutartis sudaryta Šalims kvalifikuotu saugiu elektroniniu parašu pasirašant vieną elektroninį Sutarties dokumentą.


XIII. ŠALIŲ ADRESAI IR REKVIZITAI:

	UŽSAKOVAS
	VYKDYTOJAS

	Aukštaitijos saugomų teritorijų direkcija
Įstaigos kodas 306108968
PVM mokėtojo kodas LT100015200018
	
Įstaigos kodas ........
PVM mokėtojo kodas ...........

	Adresas: J. Biliūno g. 55, Anykščiai LT-29110
Tel. +370 686 101577
El. p. aukstaitija@saugoma.lt
	Adresas: .................

Tel. Nr. +370..............
El. p. ......................

	A. S. LT 63 4040 0636 1000 1448 
SWIFT BIC kodas: MFRLLT22
Mokėtojas: Lietuvos Respublikos finansų ministerija
Finansų įstaigos kodas 40400
Adresas: Lukiškių g. 2, 01512 Vilnius
	A. S. .......................
Bankas ....................
Banko kodas ..................

	
	

	Direktorė
	Direktorius 

	Adrija Gasiliauskienė
	Vardas Pavardė

